《水调歌头 陪徐方虎先生水绘庵泛春》
清代·许嗣隆

云影分初夏，莺语接残春。渡边春水初涨，十亩碧鳞鳞。

烟外扁春閒弄，翠袖凌风掠水，细碎动波纹。雨湿巫山梦，浪涌洛川神。

妆欲堕，情脉脉，最宜嗔。尊移晚兴冉冉，罗袜袅香尘。

盌底朱缨射覆，帘下红牙按板，一石更留髡。词谱银光纸，花醉玉堂人。

作者简介：江苏如皋人，字山涛。康熙二十一年进士，授检讨，官至侍讲。有《孟晋堂诗集》。